Nurgjula Salimova

Nurgjula Salimova (; dzimusi  Targovištes apgabalā) ir Bulgārijas starptautiskā lielmeistare šahā (2019).

 Biogrāfija 
Piedzimusi Krepčas ciemā Targovištes apgabalā. Šahu sākusi spēlēt piecu gadu vecumā.

Vairākkārt pārstāvējusi Bulgāriju Eiropas un pasaules jauniešu šaha čempionātos dažādās vecuma grupās. 2011. gadā Albenā uzvarējusi Eiropas jauniešu šaha čempionātā meitenēm U8 vecuma grupā.European Youth Chess Championship Albena 2011 - Girls Under 8 2015. gadā uzvarējusi Pasaules jauniešu šaha čempionātā un Eiropas Savienības jauniešu šaha čempionātā meitenēm U12 vecuma grupā.European Union Youth Championship 2015 - U12 Daudzkārtējā Bulgārijas un Eiropas meiteņu čempionātu laureāte ātrajā šahā un šaha ātrspēlē dažādās vecuma grupās.

2017. gadā uzvarējusi Bulgārijas sieviešu šaha čempionāta finālā.66th Bulgarian Individual Women's Chess Championship - Final 2017

2023. gada augustā Baku izcīnījusi 2. vietu FIDE Pasaules kausa izcīņā sievietēm, pusfinālā pieveicot Annu Muzičuku, bet finālā piekāpjoties Aleksandrai Gorjačkinai, un nodrošinājusi tiesības spēlēt pretendenšu turnīrā.Women's Chess World Cup 2023 2023. gadā Budvā Bulgārijas izlases sastāvā uzvarējusi Eiropas komandu šaha čempionātā.European Team Chess Championship 2023 - Women

2024. gada aprīlī Toronto dalījusi 7.-8. vietu Pasaules šaha čempionāta pretendenšu turnīrā (pēc papildu rādītājiem bijusi septītā).FIDE Women’s Candidates Tournament 2024 2024. gada novembrī Šimkentā ierindojusies 8. vietā FIDE sieviešu Grand Prix izcīņas posmā.FIDE WGP Shymkent: Goryachkina clinches victory 2025. gada aprīlī Punē ierindojusies 7. vietā FIDE sieviešu Grand Prix izcīņas posmā.Pune Women's Grand Prix (2025) 2025. gada maijā Austrijā palikusi 10. vietā FIDE sieviešu Grand Prix izcīņas posmā.FIDE Women's Grand Prix 2024/25 - 6th leg, Austria 2025. gada septembrī Samarkandā ierindojusies 43. vietā "FIDE Women's Grand Swiss" turnīrā sievietēm.FIDE Grand Swiss Tournament 2025 Women

Par panākumiem turnīros FIDE 2018. gadā viņai piešķīrusi starptautiskās meistares (WIM) nosaukumu, bet 2019. gadā - starptautiskā meistara vīriešiem (IM) un starptautiskās lielmeistares (WGM) nosaukumu.

 Atsauces 

 Ārējās saites 

Kategorija:2003. gadā dzimušie
Kategorija:Targovištes apgabalā dzimušie
Kategorija:Bulgārijas šahisti